ai4bharat/Pralekha huggingface dataset:
பாதுகாப்பு அமைச்சகம்
இந்திய ராணுவம் - ஆக்ஸிஸ் வங்கி புரிந்துணர்வு ஒப்பந்தம்
பாதுகாப்புத் துறையினரின் ஊதியம் தொடர்பாக இந்திய ராணுவத்திற்கும் ஆக்ஸிஸ் வங்கிக்கும் இடையில் புரிந்துணர்வு ஒப்பந்தம் 2018, ஏப்ரல் 13ஆம் தேதி கையெழுத்தானது.
பாதுகாப்புத் துறையைச் சேர்ந்தவர்களின் ஊதியம் தொடர்பாக இந்திய ராணுவத்துக்கும் ஆக்ஸிஸ் வங்கிக்கும் இடையில் முதல் ஒப்பந்தம் 2011ம் ஆண்டு கையெழுத்தானது. பின்னர், அந்த ஒப்பந்தம் 2015ஆம் ஆண்டு மார்ச் 24ம் தேதி புதுப்பிக்கப்பட்டது. தற்போதைய புரிந்துணர்வு ஒப்பந்தம் பணியில் இருக்கும் ராணுவத்தினர், ஓய்வூதியம் பெறுவோர், அவர்களது குடும்பத்தினரின் தேவைகளுக்கு ஏற்ப பிரத்யேகமாக வடிவமைக்கப்பட்டுள்ளது.
இந்த ஒப்பந்தத்தில் கையெழுத்திடும் நிகழ்ச்சியில் பாதுகாப்புத் துறை தலைமை இயக்குநர்  லெப்டினன்ட் ஜெனரல் எஸ்.கே. சைனி, ஆக்ஸிஸ் வங்கியின் சில்லறை வங்கிப் பிரிவின் தலைவர் திரு. சஞ்சய் சைலாஸ் தலைமையிலான அதிகாரிகள் கலந்துகொண்டனர்.
இந்தப் புரிந்துணர்வு ஒப்பந்தத்தின்படி ராணுவப் பணியாளர்கள் பல்வேறு வகையான சலுகைகளுடன் சில சிறப்புச் சலுகைகளையும் பெறுவர். எந்தக் கட்டணமும் இல்லாமலே, விபத்தில் மரணமடைய நேர்ந்தால் காப்பீட்டு உதவி கிடைக்கும். ஊனமடைய நேர்ந்தால், ரூ. 30 லட்சம் காப்பீடும் கிடைக்கும். அவர்களது 12 வயது முதல் 20 வயது வரையான குழந்தைகளின் கல்விக்காக ரூ. 2 லட்சமும் கிடைக்கும்.
அறிவியல் மற்றும் தொழில்நுட்பத்துறை
முக்கியமான உடல் நல அம்சங்கள் குறித்து கண்காணிப்பதற்காக, பச்சைக் குத்தும் உணர்கருவி
எபிடெர்மல் மின்னணுத் துறையில் மேற்கொள்ளப்பட்ட ஆய்வுகள், பயன்படுத்துபவர்களுக்கு வசதியாக இருக்கக் கூடிய வகையிலான, அணிந்து கொள்ளக்கூடிய, நோய்களைக் கண்டறியவும், சிகிச்சை அளிக்கவும் உதவும் வகையிலான, அணிந்து கொள்ளக்கூடிய உணரிக் கருவிகள் கண்டுபிடிக்க வகை செய்துள்ளது. பாரம்பரியமான மருத்துவக்கருவிகள் கடினமாகவும், தடிமனாகவும் நடைமுறைக்கு ஒவ்வாத முறையிலும் உள்ளன. ஏனென்றால் அவற்றால் முக்கியமான உடல்நல அம்சங்களைத் தொடர்ந்து கண்காணிக்க இயலாது. மென்மையான, வளைகோடுகள் கொண்ட மனித உடலுக்கு, உடலுக்குள்ளேயே பதித்துக் கொள்ளும் வகையிலான, எளிய முறையில் மாற்றிக் கொள்ளக்கூடிய, தோல் மாதிரி மென்மையான உணரிக் கருவிகள் தான் தேவை. பெங்களூரில் உள்ள இந்திய அறிவியல் அமைப்பின் மீநுண் அறிவியல், பொறியியல் மையத்தின்  டாக்டர் சவுரப் குமார், மனித உடலில் அணிந்து கொள்ளக்கூடிய உணரிக் கருவிகள் குறித்து ஆராய்ச்சி செய்து வருகிறார். இந்த உணரிக் கருவிகள் மூலமாக மனித உடலில் மிகப்பெரிய உறுப்பான தோலிலிருந்து, பல தகவல்களைப் பெற முடியும். டாக்டர் சவுரப் குமார், மத்திய அறிவியல் தொழில் நுட்ப துறையால் ஏற்படுத்தப்பட்ட INSPIRE ஆசிரியர் விருது பெற்றவர்.
ஏசிஎஸ் சென்சார்ஸ்  என்ற இதழில், அவரது சமீபத்திய ஆய்வு குறித்து வெளியிடப்பட்டுள்ளது. தோலில் பதித்துக் கொள்ளக் கூடிய பச்சை குத்துவது போன்ற உணரிக் கருவி ஒன்றை 20 μm தடிமனில், அவரது குழு உருவாக்கி உள்ளது. இது தொடர்பான மேலும் விவரங்கள் அறிய https://pib.gov.in/PressReleasePage.aspx?PRID=1647244
(Visitor Counter : 157
குடியரசுத் தலைவர் செயலகம்
கொவிட்-19க்கு எதிரான போராட்டத்தில் கிங் ஜார்ஜ் மருத்துவ பல்கலைக்கழகம் போன்ற பொது மருத்துவமனைகள் முக்கிய பங்காற்றியுள்ளன: குடியரசுத் தலைவர் ராம்நாத் கோவிந்த் பாராட்டு
கொவிட்-19க்கு எதிரான போராட்டத்தில் கிங் ஜார்ஜ் மருத்துவ பல்கலைக்கழகம் போன்ற பொது மருத்துவமனைகள் முக்கிய பங்காற்றியுள்ளன என குடியரசுத் தலைவர் ராம்நாத் கோவிந்த் பாராட்டு தெரிவித்துள்ளார்.
உத்தரப் பிரதேசம் லக்னோவில் உள்ள கிங் ஜார்ஜ் மருத்துவ பல்கலைக்கழகத்தின், 16வது பட்டமளிப்பு விழாவில், குடியரசு தலைவர் திரு ராம்நாத் கோவிந்த், வீடியோ மூலம் உரையாற்றினார். அதில் அவர் கூறியதாவது:
பொது மருத்துவமனைகளின் முயற்சிகளால், அதிக மக்கள் தொகை, குறைந்த வருவாய் இருந்தபோதிலும், கோடிக்கணக்கான மக்களால், கொவிட்-19 சவால்களை எதிர்கொள்ள முடிந்தது. கொரோனாவை எதிர்கொண்ட கிங் ஜார்ஜ் மருத்துவ கல்லூரியின் முன்களப் பணியாளர்களுக்கு நன்றி. கொரோனா முன்களப் பணியாளர்கள் பலர், இந்த போராட்டத்தில் உயிரிழந்துள்ளனர். அவர்களின் தியாகத்துக்கு நாடு என்றும் கடன் பட்டுள்ளது.
21ம் நூற்றாண்டு சுகாதார சேவையில், தகவல் தொழில்நுட்பத்தின் ஒருங்கிணைப்பு மற்றும் மருத்துவர்களின் தனிப்பட்ட திறமைகளை பயன்படுத்துவதற்கான உலகளாவிய முயற்சிகள் நடந்து வருகின்றன. உயிரி அறிவியலுடன், பிக் டேட்டா, செயற்கை நுண்ணறிவு, ரோபோடிக்ஸ், தகவல் தொழில்நுட்பம் ஆகியவை முறையாக ஒருங்கிணைக்கப்படுவதால், சுகாதாரத்துறையில் புரட்சி ஏற்பட்டு வருகிறது. 58 சிறப்புத் துறைகளை கொண்டுள்ள கிங் ஜார்ஜ் மருத்துவ பல்கலைக்கழகம், ஆராய்ச்சியில் வலுவாக உள்ளது. உயர் மட்ட ஆராய்ச்சி திட்டங்களிலும் இந்த மையம் ஈடுபட வேண்டும்.
இந்த மருத்துவ பல்கலைக்கழகத்தின் முன்னாள் மாணவர்கள் கடந்த சில தசாப்தங்களாக சிறந்த பங்களிப்பை அளித்து வருகின்றனர். உள்நாட்டிலும், வெளிநாடுகளிலும் பல முக்கிய பதவிகளில் உள்ளனர். இந்த சங்கத்தில் உள்ள 12,500 பேர் சர்வதேச அளவில் சிறப்பாக செயல்பட்டு வருகின்றனர். இந்தியா மற்றும் வெளிநாடுகளில் உள்ள கிங் ஜார்ஜ் மருத்துவ பல்கலைக்கழக முன்னாள் மாணவர்கள், அறிவு இணையதளம் ஒன்றை உருவாக்கி அதில் மருத்துவம் தொடர்பான தங்கள் அறிவையும், அனுபவத்தையும் பகிர்ந்து கொள்ள வேண்டும்.
நாட்டில் குறைந்த செலவில் சிறப்பான சிகிச்சை கிடைப்பதால், பல நாடுகளில் இருந்து மக்கள் உயர் சிகிச்சை பெற இந்தியா வருகின்றனர். நாட்டின் மருத்துவ துறையில் பழைய மற்றும் புதிய தலைமறை டாக்டர்கள் புரட்சிகரமான மாற்றங்களை ஏற்படுத்த வேண்டும். இந்தியாவுக்கு சென்றால் குணமடையலாம் என உலகளவில் கூறப்படும் அளவுக்கு இந்திய சுகாதாரத்துறை இருக்க வேண்டும்.
இவ்வாறு குடியரசுத் தலைவர் திரு ராம்நாத் கோவிந்த் கூறினார்.
•••••
((Visitor Counter : 156
பாதுகாப்பு அமைச்சகம்
டி ஆர் டி ஓ-வின் இன்னுமொரு தொழில் ஆதரவு நடவடிக்கை
தொழில்களுக்கு ஆதரவு அளிப்பதற்கான இன்னும் ஒரு நடவடிக்கையாக, பாதுகாப்பு அமைச்சர் திரு ராஜ்நாத் சிங்கின் ஒப்புதலோடு,
டி ஆர் டி ஓ மற்றும் ஏ டி வி பி-யின் வளர்ச்சி ஒப்பந்தங்களுக்கான செயல்திறன் பாதுகாப்பு தேவை தளர்த்தப்பட்டுள்ளது.
டி ஆர் டி ஓ கொள்முதல் கையேடு பி எம் 2016-இல்
திருத்தப்பட்டுள்ள பத்தி 12.5-இல் குறிப்பிட்டுள்ளபடி வளர்ச்சி ஒப்பந்தங்களுக்கு மட்டுமே இது பொருந்தும்.
அதே சமயம், உத்திரவாத காலகட்டத்தில் டி ஆர் டி ஓ மற்றும் ஏ டி வி பி-யின் நலனைப் பாதுகாப்பதற்காக வெற்றிகரமான வளர்ச்சி பங்குதாரரிடம் இருந்து உத்திரவாத பத்திரம் பெறப்படும்.
ஆதரவு தொழில்களுக்கு இந்த நடவடிக்கை இன்னுமொரு முக்கியமான மைல்கல் என்று
டி ஆர் டி ஓ டாக்டர் ஜி சதீஷ் ரெட்டி கூறியுள்ளார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658680PSB/GB
(Visitor Counter : 120
எரிசக்தி அமைச்சகம்
மியான்மரின் மின்துறை வல்லுநர்களுக்கான இந்தியாவின் ஐந்தாவது பயிற்சித் திட்டம் தொடங்கியது
இந்தியாவின் மிகப்பெரிய மின் உற்பத்தி நிறுவனமான என்.டி.பி.சி, மியான்மரைச் சேர்ந்த மின்துறை வல்லுநர்களுக்கு ஐந்து பயிற்சி நிகழ்ச்சிகளை நடத்துகிறது. மின்துறையில் ஒத்துழைப்பிற்காக இந்தியா-மியான்மர் அரசாங்கத்தின் கீழ் இந்த நிகழ்ச்சிகள் நடத்தப்படுகின்றன. இந்திய தொழில்நுட்ப மற்றும் பொருளாதார ஒத்துழைப்பு  திட்டம், இந்திய அரசின் வெளி விவகார அமைச்சகத்தின் முன்னணி திறன் வளர்ப்பு தளமாகும்.
ஐந்து நிகழ்ச்சிகளில், நான்கு நிகழ்ச்சிகள் முடிக்கப்பட்டுள்ளன. இந்த நான்கும் மியான்மரின் மின்துறை வல்லுநர்களிடமிருந்து நல்ல வரவேற்பைப் பெற்றுள்ளன. நான்கு நிகழ்ச்சிகளும் ஸ்மார்ட் தொகுப்பில் உள்ளன; எல்லை தாண்டிய எரிசக்தி வர்த்தகம்; மின்சார வாகனங்கள், பேட்டரிகள், சார்ஜிங் நிலையங்கள், மைக்ரோ தொகுப்பு ஆகியவற்றில் முதல் இரண்டு நிகழ்ச்சிகளும் மார்ச் - ஏப்ரல் மாதங்களில் நடத்தப்பட்டன. பிந்தைய இரண்டு நிகழ்ச்சிகள் ஜூன் மாதத்தில் நடத்தப்படுகின்றன.
இந்த ஐந்து நிகழ்ச்சிகளில் கடைசி நிகழ்ச்சியான, "சூரிய ஆற்றல் மற்றும் ஒளிமின்னழுத்த  அமைப்பு" இன்று, புதுதில்லியில் உள்ள ஸ்கோப் கன்வென்ஷன் சென்டரில் தொடங்கியது. ஜூன் 23, அன்று முடிவடைய திட்டமிடப்பட்டுள்ள இந்த நிகழ்ச்சி, தொழில்நுட்ப கூறுகள், பொருளாதாரம், செலவு-நன்மை பகுப்பாய்வு, கொள்கை கட்டமைப்புகள், திட்ட வடிவமைப்பு, செயல்படுத்துதல் மற்றும் அதனுடன் தொடர்புடைய சவால்கள் உள்ளிட்ட சூரிய சக்தி பி.வி திட்டங்கள் குறித்த விரிவான அறிவை பங்கேற்பாளர்களுக்கு வழங்குவதை நோக்கமாகக் கொண்டுள்ளது.
தொடக்க விழாவில் மியான்மருக்கான இந்திய தூதர் திரு.வினய் குமார் கலந்து கொண்டார். என்.டி.பி.சி நிறுவனத்தின் நிதி இயக்குநர் ஜெ. சீனிவாசன், வெளிவிவகார அமைச்சகத்தின் அபிவிருத்தி கூட்டாண்மை நிர்வாகத்தின் இயக்குநர் ஏ. பட்டாச்சார்யா உள்ளிட்டோர் கலந்து கொண்டனர்.
ஐ.டி.இ.சி திட்டத்தின் கீழ் இந்தியாவுக்கும் மியான்மருக்கும் இடையிலான இருதரப்பு உறவுகளை வலுப்படுத்துவதற்கும் மின் துறையில் அறிவு பரிமாற்றத்தை மேம்படுத்துவதற்கும் இரு நாடுகளும் உறுதிப்பூண்டுள்ளன.
மத்திய அமைச்சரவை
இந்தியா-வங்கதேசம் வர்த்தகத் தீர்வு நடவடிக்கைகள் : ஒத்துழைப்புக்கான கட்டமைப்பை ஏற்படுத்துவதற்கான புரிந்துணர்வு ஒப்பந்தம்
இந்தியாவின் வர்த்தகத் தீர்வுகளின் தலைமை இயக்ககம், வங்கதேசத்தின் வர்த்தகம் மற்றும் கட்டண வீத ஆணையம் ஆகியவற்றுக்கு இடையே கடந்த மார்ச் 27-ஆம் தேதி டாக்காவில் கையெழுத்தான வர்த்தகத் தீர்வு நடவடிக்கைகளில் ஒத்துழைப்புக்கான கட்டமைப்பை ஏற்படுத்தும் புரிந்துணர்வு ஒப்பந்தத்திற்கு, பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் பின்னேற்பு ஒப்புதல் அளிக்கப்பட்டது.
நோக்கங்கள்:
தகவல் பரிமாற்றம், செயல்திறன் கட்டமைப்பு நடவடிக்கைகள், இந்தியா, வங்கதேசம் இடையே இருதரப்பு வர்த்தகத்தில் குவிப்புக்கு எதிரான, எதிர்வினைக் கடமைகள், பாதுகாப்பு நடவடிக்கைகள் உள்ளிட்ட உலக வர்த்தக அமைப்பின் விதிகளுக்கு உட்பட்ட பல்வேறு நடவடிக்கைகள் ஆகியவை அடங்கிய வர்த்தகத் தீர்வுகள் துறையில் இருநாடுகளுக்கு இடையேயான ஒத்துழைப்பை மேம்படுத்துவதே இந்தப் புரிந்துணர்வு ஒப்பந்தத்தின் முக்கிய நோக்கமாகும்.
இரு நாடுகளிடையேயான முறையற்ற வர்த்தக வழிமுறைகளைத் தடுக்கும் வகையில் சம்பந்தப்பட்ட அதிகாரிகளிடையே மேம்பட்ட ஒத்துழைப்பை ஏற்படுத்தி, இருநாடுகளிடையே விதிகளின் அடிப்படையிலான இருதரப்பு வர்த்தகத்தை ஊக்குவிக்கவும் இந்த புரிந்துணர்வு ஒப்பந்தம் ஏதுவாக இருக்கும்.
தொழிலாளர் மற்றும் வேலைவாய்ப்பு அமைச்சகம்
2021-22 நிதியாண்டில் இருந்து 5 ஆண்டுகளில் உற்பத்தி சார்ந்த ஊக்கத்தொகைத் திட்டத்தின் கீழ் 60 லட்சம் புதிய வேலைவாய்ப்புகள் உருவாக்க இலக்கு
2021-22 நிதியாண்டில் இருந்து 5 ஆண்டுகளில் உற்பத்தி சார்ந்த ஊக்கத்தொகைத் திட்டத்தின் கீழ் 2021-22 முதலான 5 ஆண்டுகளில் 60 லட்சம் புதிய வேலைவாய்ப்புகள் உருவாக்க இலக்கு நிர்ணயிக்கப்பட்டுள்ளது. மத்திய புள்ளியில் மற்றும் திட்ட அமலாக்கத்துறை அமைச்சகம் ஆய்வு நடத்தி, நாட்டின் வேலைவாய்ப்பு மற்றும் வேலைவாய்ப்பின்மை குறித்த தரவுகளை சேகரித்துள்ளது. குறிப்பாக, 2017-18-ம் நிதியாண்டு முதல் 2021-22-ம் நிதியாண்டு வரை 15 வயதிற்கு மேற்பட்டவர்களுக்கான வேலைவாய்ப்பின்மை குறித்து ஆய்வு மேற்கொள்ளப்பட்டது. இதன்படி, 2017-18-ம் நிதியாண்டில் 6 சதவீதமாக இருந்த வேலைவாய்ப்பின்மை 2021-22-ம் நிதியாண்டில் 4.1 சதவீதமாகக் குறைந்துள்ளது.
மாநில வாரியான வேலைவாய்ப்பின்மை சதவீதம் குறித்த பட்டியல் வெளியிடப்பட்டுள்ளது. இதில் தமிழ்நாட்டில் 2017-18-ம் நிதியாண்டில் 7.5 சதவீதமாக இருந்த வேலைவாய்ப்பின்மை 2021-22-ம் நிதியாண்டில் 4.8 சதவீதமாக குறைந்திருப்பது தெரியவந்துள்ளது.
இதேபோல் புதுச்சேரியில் 2017-18-ம் நிதியாண்டில் 10.3 சதவீதமாக இருந்த வேலைவாய்ப்பின்மை 2021-22-ம் நிதியாண்டில் 5.8 சதவீதமாகக் குறைந்துள்ளது.
கொவிட்-19 பெருந்தொற்று காலத்தில் ஏற்பட்ட வேலைவாய்ப்பின்மையைக் கருத்தில் கொண்டு, மத்திய அரசு புதிய வேலைவாய்ப்புகளை உருவாக்குவதற்காக ஆத்ம நிர்பார் பாரத் ரோஸ்கார் திட்டத்தை கடந்த 2020-ம் ஆண்டு அக்டோபர் 1-ம் தேதி அறிமுகப்படுத்தியது. இந்தத் திட்டத்தின் கீழ் 2023 மார்ச் 11-ம் தேதி வரை 60.3 லட்சம் வேலைவாய்ப்புகள் உருவாக்கப்பட்டுள்ளன. இதேபோல், பிரதமரின் முத்ரா திட்டத்தின் கீழ், குறு மற்றும் சிறு நிறுவனங்கள் தங்களுடைய தொழிலை விஸ்தரிக்க ஏதுவாக உத்தரவாதம் அளிக்காமல் ரூ. 10 லட்சம் வரை கடன் பெற வழிவகை செய்யப்பட்டுள்ளது. இந்தத் திட்டத்தின் கீழ் 2023 பிப்ரவரி 24-ம் தேதி வரை 39.65 கோடிக்கும் மேற்பட்ட கடன்கள் வழங்க ஒப்புதல் அளிக்கப்பட்டுள்ளது.
இதேபோல், உற்பத்தி சார்ந்த ஊக்கத்தொகைத் திட்டம் 2021-22 நிதியாண்டில் தொடங்கப்பட்டது. இந்தத் திட்டத்திற்கு 5 ஆண்டுகளுக்கு ரூ.1.97 லட்சம் கோடி ஒதுக்கப்பட்டுள்ளது. இந்தத் திட்டத்தின்படி 60 லட்சம் புதிய வேலைவாய்ப்புகளை உருவாக்க இலக்கு நிர்ணயிக்கப்பட்டுள்ளது.
பாதுகாப்பு அமைச்சகம்
இந்திய கடற்படை அகாடமியின் தேர்ச்சியடைந்தோர் அணிவகுப்பு நவம்பர் 28 அன்று நடக்கவிருக்கிறது
இந்திய கடற்படை அகாடமியின் இலையுதிர்கால தேர்ச்சியடைந்தோர் அணிவகுப்பு நவம்பர் 28, சனிக்கிழமையன்று நடக்கவிருக்கிறது.
கொவிட் நடத்தை விதிமுறைகளை கருத்தில் கொண்டு, பயிற்சி பெற்றவர்களின் பெற்றோர்கள் மற்றும் விருந்தினர்கள் ஆகியோர் பங்கு பெறாமல் இந்த நிகழ்வு நடக்கவிருக்கிறது.
இதற்கிடையே, மாலத்தீவு கடலோர காவல் படையின் கப்பலான எம் என் டி எஃப் சி ஜி எஸ் ஹூராவீயின் புத்தாக்கத்தை இந்திய கடற்படை வெற்றிகரமாக செய்துள்ளது. விசாகப்பட்டினத்தில் உள்ள கடற்படை தளத்தில் இந்த பணி செய்து முடிக்கப்பட்டுள்ளது.
71-து இந்திய அரசியலமைப்பு தினமான இன்று, கொச்சியில் உள்ள கடற்படை தென்மண்டல தலைமையகத்தில் விழா ஒன்றுக்கு ஏற்பாடு செய்யப்பட்டது.
அரசியல் சாசனத்தின் முன்னுரை மற்றும் அடிப்படை உரிமைகளை கடற்படை அலுவலர்கள் வாசித்தனர். பள்ளி மாணவர்களுக்கான சிறப்பு நிகழ்ச்சி ஒன்றும் இணையம் மூலம் நடத்தப்பட்டது.
மேலும் விவரங்களுக்கு இந்த ஆங்கில செய்தி குறிப்புகளை காணவும்
https://pib.gov.in/PressReleasePage.aspx?PRID=1676116
-----
(Visitor Counter : 97
நிலக்கரி அமைச்சகம்
நிலக்கரி அமைச்சகத்தின் செயலாளராக திரு அம்ரித் லால் மீனா பொறுப்பேற்பு
நிலக்கரி அமைச்சகத்தின் செயலாளராக திரு அம்ரித் லால் மீனா இன்று பொறுப்பேற்றுக் கொண்டார். 1989 ஆம் ஆண்டு பீகார் பிரிவைச் சேர்ந்த அவர், இப்பொறுப்பை ஏற்பதற்கு முன் வர்த்தகம் மற்றும் தொழில்துறை அமைச்சகத்தின் தொழில் மற்றும் உள்நாட்டு வர்த்தக மேம்பாட்டுப் பிரிவின் சிறப்பு செயலாளராக  பொறுப்பு வகித்தார்.
நிலக்கரி அமைச்சக செயலாளராக ஏற்கெனவே பணியாற்றிய டாக்டர்.அனில் குமார் ஜெயின் நேற்று ஓய்வு பெற்றதை அடுத்து திரு அம்ரித் லால் மீனா இப்பொறுப்பை ஏற்றுள்ளார்.
பிரதமர் அலுவலகம்
வெண்கலப் பதக்கம் வென்ற இந்திய குத்துச்சண்டை வீராங்கனை நிகாத் ஜரீனுக்கு பிரதமர் வாழ்த்து
ஹாங்சோவில் நடைபெற்ற ஆசிய விளையாட்டுப் போட்டியில் வெண்கலப் பதக்கம் வென்ற இந்திய குத்துச்சண்டை வீராங்கனை நிகாத் ஜரீனுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டிகளில் தனது அற்புதமான திறமையையும் உறுதியையும் வெளிப்படுத்தி வெண்கலப் பதக்கம் வென்று வெற்றிக்கு வழிவகுத்த சிறந்த @nikhat_zareen-க்கு வாழ்த்துகள். இந்தப் பதக்கம் அவரது அசைக்க முடியாத அர்ப்பணிப்பு மற்றும் நல்லொழுக்கத்திற்கு ஒரு சான்றாகும்.
குடியரசுத் தலைவர் செயலகம்
தாய்லாந்து, ருமேனியா, கஜகஸ்தான், துருக்கி நாடுகளின் தூதர்கள், இந்திய குடியரசுத் தலைவரிடம் நியமனக் கடிதங்களை வழங்கினர்
தாய்லாந்து, ருமேனியா, கஜகஸ்தான் குடியரசு, துருக்கி குடியரசு நாடுகளின் தூதர்கள் தங்களது நியமனக் கடிதங்களைக் காணொலி வாயிலாக நடைபெற்ற நிகழ்ச்சியில் இந்திய குடியரசுத் தலைவர் திரு ராம்நாத் கோவிந்த்திடம் இன்று  வழங்கினார்கள்.
தூதர்களின் விவரங்கள்:
1. மேதகு திருமிகு பட்டரட் ஹாங்டாங், தாய்லாந்தின் தூதர்
2. மேதகு திருமிகு டேனியலா மரியானா செசோனோவ்தானே, ருமேனியாவின் தூதர்
3. மேதகு திரு நர்லான் சல்காஸ்பாயேவ், கஜகஸ்தான் குடியரசின் தூதர்
4. மேதகு திரு ஃபிராத் சுனில், துருக்கி குடியரசின் தூதர்
இந்த நிகழ்வின் போது பேசிய குடியரசுத் தலைவர், தூதர்களுக்கு வாழ்த்து தெரிவித்ததுடன், இந்த நாடுகளுடன் இந்தியா அன்பான மற்றும் நட்பு ரீதியான உறவை மேற்கொண்டுள்ளது என்றும், அமைதி மற்றும் வளமைக்கான பொதுவான தொலைநோக்குப் பார்வையில் நமது உறவு வேறூன்றி இருப்பதாகவும் கூறினார்.
நமது ஒட்டுமொத்த மருத்துவ மற்றும் பொருளாதார நல்வாழ்விற்காக கொவிட் பெருந்தொற்றுக்கு எதிராக ஒருங்கிணைந்த மற்றும் ஆக்கபூர்வமான நடவடிக்கைகளை மேற்கொண்டுள்ள நாடுகளுள் இந்தியா முன்னிலை வகிப்பதாக அவர் தெரிவித்தார்.
‘உலகின் மருந்தகமாக’, பெருந்தொற்றுக்கு எதிரான உலகளாவிய போராட்டத்தில் ஏராளமான நாடுகளுக்கு அத்தியாவசிய மருந்துகள் மற்றும் மருத்துவ உபகரணங்களை வழங்கி இந்தியா ஆதரவளித்துள்ளது.
தங்களது நாட்டுத் தலைவர்களின் சார்பாக இந்த நான்கு நாடுகளின் தூதர்களும் இந்தியாவுடன் தொடர்ந்து பணியாற்றி தங்களது உறவை வலுப்படுத்தும் விருப்பத்தை மீண்டும் வலியுறுத்தினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733336
(
பிரதமர் அலுவலகம்
ஏழைகளின் நலனே எங்களது தலையாய பணி: பிரதமர்
ஏழைகளின் நலனுக்காக பாடுபடுவதே தங்களது தலையாய பணி என பிரதமர் திரு நரேந்திர மோடி தெரிவித்துள்ளார். கொரோனா பெருந்தொற்றுக் காலத்திலும் இதில் நாங்கள் உறுதியுடன் இருந்தோம்.
பிரதமரின் ஏழைகள் நலவாழ்வுத் திட்டம் , துயரமான காலக்கட்டத்திலும் அரசு தங்களுடன் இருக்கிறது என்பதை மக்களுக்கு உறுதிப்படுத்தியிருப்பதாகவும் திரு மோடி கூறியுள்ளார்.
பிரதமர் வெளியிட்டுள்ள டுவிட்டர் பதிவில்;
"गरीबों का कल्याण ही हमारी सर्वोच्च प्राथमिकता रही है। कोरोना महामारी के दौर में भी हम इसे लेकर प्रतिबद्ध रहे। प्रधानमंत्री गरीब कल्याण अन्न योजना ने देशवासियों को आश्वस्त किया है कि सरकार हर मुसीबत में उनके साथ खड़ी है।"
குடியரசுத் தலைவர் செயலகம்
இந்தியா - ஈக்யுடோரியல் கினியா குடியரசுத் தலைவர்களின் கூட்டறிக்கை
ஈக்யுடோரியல் கினியா குடியரசுத் தலைவர் திரு டியோடோரா ஓபியாங் இன்குயெம் இம்போசோகோ அழைப்பின் பேரில் குடியரசுத் தலைவர் திரு. ராம்நாத் கோவிந்த் 2018 ஏப்ரல் 7 முதல் 9 வரை ஈக்யுடோரியல் கினியாவில் அரசுமுறைப்பயணம் மேற்கொண்டார்.
இந்தப் பயணத்தின் இறுதியில் இரு குடிரயசுத் தலைவர்களும் கூட்டாக வெளியிட்ட அறிக்கையில் சாரம்:
மாலாபோ விமான நிலையத்தில் குடியரசுத் தலைவர் திரு. ராம்நாத் கோவிந்துக்கு ஈக்யுடோரியல் கினியா குடியரசுத் தலைவர் தலைமையில் பாரம்பரிய வரவேற்பு அளிக்கப்பட்டது.
இரு குடியரசுத் தலைவர்களும் 2018 ஏப்ரல் 8-ம் தேதி இருதரப்பு பேச்சுக்களை நடத்தினார்கள். தொடர்ந்து இரண்டு குழு நிலைப் பேச்சுக்களிலும் அவர்கள் பங்கேற்றனர்.
குடியரசுத் தலைவர் திரு ராம்நாத் கோவிந்த், ஈக்யுடோரியல் கினியாவின் நாடாளுமன்றத்தில் உரையாற்றினார்.
ஐ .நா. பாதுகாப்புச் சபைக்கு முதல்முறையாக நிரந்தரமில்லாத உறுப்பினராகத் தேர்ந்தெடுக்கப்பட்டுள்ள ஈக்யுடோரியல் கினியாவுக்குப் பாராட்டுக்களை திரு ராம்நாத் கோவிந்த் தெரிவித்துக்கொண்டார்.
நீண்டகாலமாக இரு நாடுகளுக்கும் இடையே நிலவும் சிறப்பான உறவுகளை வலுப்படுத்தி, பொருளாதார, வர்த்தக, தொழில்நுட்ப , கல்வி, விவசாயம், அறிவியல், பண்பாட்டு ஒத்துழைப்பை மேம்படுத்தவும் இருதரப்பும் உறுதியளித்தது.
பயங்கரவாதம் மனிதகுலத்திற்கும், உலக அமைதிக்கும், பாதுகாப்புக்கும் அச்சுறுத்தல் என்று குறிப்பிட்ட இரு தலைவர்களும் பயங்கரவாத அமைப்புகளுக்கு எதிராக வலுவான நடவடிக்கைகள் அவசியம் என்று வலியுறுத்தினார்கள். ஐ.நா.வில் இந்தியா முன்வைத்துள்ள சர்வதேசப் பயங்கரவாதம் பற்றிய விரிவான உடன்பாட்டை விரைவாக நிறைவேற்றுவதற்கு ஈக்யுடோரியல் கினியா குடியரசுத் தலைவர் தமது ஆதரவைத் தெரிவித்தார். ஐ.நா, பாதுகாப்புச் சபையை சீர்த்திருத்தி அமைக்க வேண்டியதன் அவசிய அவசரத்தை அவர்கள் வலியுறுத்தினார்கள்.
இருதரப்பு விஷயங்களில் முறையான இருதரப்புக் கூட்டங்களை நடத்ததுவதற்கு அவர்கள் ஒப்புதல் அளித்தனர்.
விவசாயம், சுரங்கப்பணிகள், தகவல் தொழில்நுட்பம் உள்ளிட்ட பல்வேறு துறைகளில் ஈக்யுடோரியல் கினியாவில் இந்தியாவின் பங்களிப்பை அதிகரிக்க வேண்டும் என்று இரு குடியரசுத் தலைவர்களும் ஏற்றுக்கொண்டனர்.
ஈக்யுடோரியல் கினியாவில் தொழில்முனைவுத் திறன் மேம்பாடு மற்றும் தொழில் பயிற்சி மையமும் ஆங்கில மொழிப் பயிற்சிச் சோதனைக் கூடமும் இந்தியாவின் சார்பில் அமைக்கப்படும் என்று திரு.ராம்நாத் கோவிந்த் அறிவித்ததற்கு ஈக்யுடோரியல் கினியாவின் குடியரசுத் தலைவர் நன்றி தெரிவித்தார்.
இரு தரப்பு உறவுகளை மேலும் வலுப்படுத்த அமைச்சர்கள் நிலை பரிவர்த்தனை பயணங்கள் ஊக்குவிக்கப்பட வேண்டும் என்று இருதரப்பும் ஒப்புக்கொண்டது.
தமது பயணத்தின் போது அளிக்கப்பட்ட அன்பான வரவேற்பு உபசாரத்திற்குக் குடியரசுத் தலைவர் திரு ராம்நாத் கோவிந்த் நன்றி தெரிவித்துக்கொண்டார்.
இந்தியா, ஈக்யுடோரியல் கினியா குடியரசுத்தலைவர்களின் முழுக் கூட்டறிக்கைக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 106
மின்னணு மற்றும் தகவல் தொழில்நுட்பம்
தகுந்த தொழில்நுட்ப மூலதனம், அந்நிய நேரடி முதலீடு, மிகச் சிறந்த மனித ஆற்றல் ஆகியவற்றுடன் இந்தியா, உலகின் முக்கிய நாடாக உலக பொருளாதாரத்திற்கு கணிசமான பங்காற்றுகிறது: ரவி ஷங்கர் பிரசாத்.
டிஜிட்டல் இந்தியா, மேக் இன் இந்தியா, ஸ்டார்ட் அப் இந்தியா என்பது போன்ற பல சீர்திருத்தத் திட்டங்களில், பிரதமர் நரேந்திர மோடி தலைமையிலான அரசு எப்போதும் நம்பிக்கை கொண்டுள்ளது. இந்த முயற்சிகள், சாதாரண குடிமக்களுக்கும் அதிகாரம் வழங்கி, அவர்களும் டிஜிட்டல் பயன்பாட்டிற்கு வர உதவி செய்துள்ளது. புதுமைகளையும், தொழில் முனைவோரையும் ஊக்குவித்துள்ளது. இந்தியாவின் நிலையை உலக அரங்கில், உலக அளவிலான டிஜிட்டல் சக்தியாக உயர்த்தியுள்ளது.
மின்னணு உற்பத்தியை ஊக்குவிப்பது என்பது இந்தியாவில் தயாரிப்போம் - மேக் இன் இந்தியா திட்டத்தின் ஒரு முக்கிய அங்கமாகும். மின்னணு பற்றிய தேசியக் கொள்கை 2019; திருத்தியமைக்கப்பட்ட சிறப்பு ஊக்கத்தொகைத் திட்டம் ; மின்னணு உற்பத்தித் தொகுப்புகள்; மின்னணு மேம்பாட்டு நிதியம் போன்ற முயற்சிகளின் காரணமாக இந்தியாவின் மின்னணு உற்பத்தி 2014ஆம் ஆண்டில் இருந்த 29 பில்லியன் USD என்பதிலிருந்து 2019 ஆம் ஆண்டில் 70 பில்லியன் USD யாக அதிகரித்துள்ளது. இந்தக் காலகட்டத்தில் குறிப்பாக அலைபேசி உற்பத்தி வளர்ச்சி, மிகவும் குறிப்பிடத்தக்கதாக இருந்தது. 2014ஆம் ஆண்டில் இரண்டு அலைபேசி தயாரிப்புத் தொழிற்சாலைகளே இருந்தன. தற்போது தொலைபேசி தயாரிக்கும் நாடுகளில் இரண்டாவது பெரிய நாடாக இந்தியா உள்ளது. அலைபேசி உற்பத்தி 2018- 19 ஆம் ஆண்டில் 1.76 லட்சம் கோடி ரூபாய் மதிப்பிலான 29 கோடி யூனிட்டுகள் ஆக இருந்தது 2014ஆம் ஆண்டில் 19 ஆயிரம் கோடி ரூபாய் மதிப்பிலான ஆறு கோடி யூனிட்டுகள் தயாரிக்கப்பட்டிருந்தன. மின்னணுப் பொருள்களின் ஏற்றுமதி 2014- 15 ஆம் ஆண்டில் 38263 கோடி ரூபாயாக இருந்தது இது 2018 - 19 ஆம் ஆண்டில் 61908 கோடி ரூபாயாக அதிகரித்துள்ளது. உலக அளவில் மொத்த மின்னணு உற்பத்தியில், இந்தியாவின் பங்கு 2018 ஆம் ஆண்டு 3 சதவீதத்தை எட்டியது. 2012ஆம் ஆண்டில் இது 1.3 சதவிகிதமாக இருந்தது.
ஆத்மநிர்பார் பாரத் - சுயசார்பு இந்தியா என்ற திட்டத்திற்கு பிரதமர் நரேந்திர மோடி அறைகூவல் விடுத்துள்ளார். இந்தியா தனித்து நிற்கவேண்டும் என்பது இதன் பொருள் அல்ல. தகுந்த தொழில் நுட்பம் அந்நிய நேரடி முதலீடு உட்பட மூலதனம், அசாதாரணமான மிகச் சிறந்த மனித ஆற்றல் ஆகிய அனைத்தையும் கொண்டு, இந்தியா உலகப் பொருளாதாரத்திற்கு கணிசமான அளவு பங்காற்ற வேண்டும் என்பதே இதன் பொருள் என்று மத்திய மின்னணு மற்றும் தகவல் தொடர்புத் துறை அமைச்சர் திரு.ரவி ஷங்கர் பிரசாத் கூறியுள்ளார்.
உலகப் பொருளாதாரத்திற்கு ஒரு சொத்தாக அமையும் வகையில், அனைத்து மதிப்புத் தொடர்களிலும் வலுவான உற்பத்திச் சூழலைக் கட்டமைத்து, அவற்றை உலக அளவிலான மதிப்புத் தொடர்களுடன் ஒருங்கிணைப்பது குறித்து கவனத்தில் கொண்டுள்ளோம். i) உற்பத்தி தொடர்பான ஊக்குவிப்புத் திட்டம் ; ii) பெரிய அளவிலான மின் உற்பத்தி மின்னணு உபகரணங்கள் செமி கண்டக்டர்கள் தயாரிப்பதை ஊக்குவிப்பது  ; iii) திருத்தியமைக்கப்பட்ட மின்னணு உற்பத்தித் தொகுப்பு  திட்டம் ஆகியவற்றின் சாரம் இதுவே.
இந்த முப்பெரும் திட்டங்களுக்காக 50,000 கோடி ரூபாய்  ஒதுக்கப்பட்டுள்ளது. உள்நாட்டு மின்னணு உற்பத்திக் குறைபாடுகளை நிவர்த்தி செய்து, நாட்டில் மின்னணு உற்பத்திச் சூழலை வலுவாக்க இத்திட்டங்கள் உதவும்.
(Visitor Counter : 308
அறிவியல் மற்றும் தொழில்நுட்பத்துறை
கோவிட்-19க்கு எதிரான போராட்டத்தில் பயணப் பைகளை கிருமிநீக்கம் செய்வதற்காக ஸ்கேன் செய்யும் யுவி அமைப்பை ஏ.ஆர்.சி.ஐ & வேகன்த் டெக்னாலஜிஸ் இணைந்து உருவாக்கியுள்ளன.
கோவிட்-19 தொற்று பரவலாவதற்கு மிக முக்கியமான காரணம் உள்நாட்டுப் பயணம், வெளிநாட்டுப் பயணம் இரண்டுமே ஆகும். பயணத்தின் இன்றியமையாத அம்சமாக இருக்கும் பயணப்பைகள் பலராலும் கையாளப்படுகின்றன. எனவே இவை வைரஸ் பரவுவதற்கான மையப்புள்ளிகளாக இருப்பதால் இந்தப் பைகள் ஒருவரிடம் இருந்து அடுத்தவருக்கு கைமாறும் ஒவ்வொரு முறையும் கிருமி நீக்கம் செய்யப்பட வேண்டும். விமான நிலையங்கள், இரயில் நிலையங்கள் மற்றும் வர்த்தக இடங்களில் ஊரடங்குத் தளர்வின் போது பயணிகள் போய் வருவது அதிகரித்து உள்ளதால் கோவிட்-19க்கு எதிரான போராட்டத்தைத் திறம்பட எதிர்கொள்ளும் வகையில் சில விநாடிகளுக்குள் பயணப்பைகளை கிருமி நீக்கம் செய்வதற்கான விரைவு அமைப்பு ஒன்று அவசரத் தேவையாக உள்ளது.
இந்திய அரசின் அறிவியல் மற்றும் தொழில்நுட்பத்துறையின் கீழ் ஹைதராபாத்தில் தன்னாட்சியாக செயல்பட்டு வரும் ஆராய்ச்சி, அபிவிருத்தி மையமான கனிமத் துகளியல் மற்றும் புதிய பொருள்களுக்கான சர்வதேச உயர்நிலை ஆராய்ச்சி மையம் மற்றும் நொய்டாவில் உள்ள வேகந்த் டெக்னாலஜிஸ் ஆகியன இணைந்து பயணப்பைகள் வழியாக தொற்று பரவுவதைத் தடுக்கும் வகையில் கிரித்திஸ்கேன்® யுவி பயணப்பை கிருமி நீக்கும் அமைப்பு முறை ஒன்றை உருவாக்கியுள்ளன.
பதியதாக உருவாக்கப்பட்டுள்ள இந்த நெருக்கமான யுவி கன்வேயர் அமைப்பானது சில விநாடிகளுக்குள் கன்வேயர் வழியாகச் செல்லும் பைகளை சிறந்த முறையில் கிருமி நீக்கம் செய்யும் இந்த அமைப்பு விமான நிலையங்கள், இரயில் நிலையங்கள், பேருந்து நிலையங்கள், ஓட்டல்கள், வர்த்தகம் மற்றும் தனியார் நிறுவனங்கள் ஆகிய இடங்களில் பயணப்பைகளை விரைவாக கிருமி நீக்கம் செய்ய மிகவும் பொருத்தமானது ஆகும்.
கிரித்திஸ்கேன் யுவி பயணப்பை கிருமி நீக்கும் அமைப்பு முறையானது கிருமி நீக்கம் செய்யும் மூடப்பட்ட பாதைக்குள் பயணப்பைகளை எடுத்துச் செல்லும் பிரத்யேகமாக வடிவமைக்கப்பட்ட மோட்டார் பொருத்தப்பட்ட கன்வேயருடன் தயாரிக்கப்பட்டுள்ளது. இது நுண்ணுயிர்கள் மற்றும் வைரஸ்களை செயலிழக்க வைப்பதற்கான பொருத்தமான கதிர்வீச்சுடன் கூடிய யுவிசி ஒளியை  பயன்படுத்துகிறது. இந்த அமைப்பில் யுவி-சி விளக்குகள் மிகச் சிறப்பாக திரையிடப்பட்டுள்ளதால் இதன் அருகில் இருக்கின்ற ஊழியர்கள் அல்லது பயணிகளுக்கு எவ்விதமான தீங்கும் ஏற்படாது என்றாலும் யுவிசி கதிர்வீச்சு இருக்கும் போது மனிதர்கள் குறுக்கிடக் கூடாது என்று தீவிரமாக அறிவுறுத்தப்பட்டுள்ளது,